
        REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E
R J E Š E N J E


TRGOVAČKI SUD U OSIJEKU, po stečajnom sucu mr. sc. Borisu Vukoviću, u stečajnom predmetu povodom zahtjeva Financijske agencije, Regionalni centar Zagreb, Podružnica Zagreb, Trg svibanjskih žrtava 1995. 1, Zagreb, OIB: 85821130368, za provedbu skraćenog stečajnog postupka nad dužnikom OPORTUNITAS NEKRETNINE d.o.o., Zagreb, Jurišićeva 2/a, MBS: 080702646, OIB: 79396559037, dana 22. ožujka  2017. godine     


r i j e š i o   j e


I  OBUSTAVLJA SE stečajni postupak nad dužnikom OPORTUNITAS NEKRETNINE d.o.o., Zagreb, Jurišićeva 2/a, MBS: 080702646, OIB: 79396559037. 


Obrazloženje


FINA Regionalni centar Zagreb, Podružnica Zagreb, Trg svibanjskih žrtava 1995. 1, OIB 85821130368 je dana 13.10.2016. godine dostavila Trgovačkom sudu u Zagrebu zahtjev za provedbu skraćenog stečajnog postupka nad dužnikom OPORTUNITAS NEKRETNINE d.o.o., Zagreb, Jurišićeva 2/a, MBS: 080702646, OIB: 79396559037 temeljem članka 429. st. 1. Stečajnog zakona ("Narodne novine" 71/15.; u daljnjem tekstu SZ). 
 
Temeljem rješenja Visokog trgovačkog suda RH u Zagrebu broj 31-Su-58/17-2 od 11. siječnja 2017. godine je određen Trgovački sud u Osijeku kao drugi stvarno nadležni sud, za postupanje u stečajnim predmetima Trgovačkog suda u Zagrebu, te je Trgovački sud u Zagrebu ustupio ovome sudu navedeni stečajni predmet na daljnji postupak.

Trgovački sud u Osijeku je dana 13. veljače 2017. godine objavio oglas na mrežnoj stranici e-Oglasna ploča sudova pod poslovnim brojem 7 St-171/17-5 sukladno čl. 430. SZ-a kojim su pozvane osobe ovlaštene za zastupanje dužnika po zakonu da sudu u roku od 15 dana od dana objave oglasa dostave javnobilježnički ovjerovljeni prokazni popis imovine i obveza na propisanom obrascu, te su ujedno pozvani i vjerovnici da najkasnije u roku 45 dana od dana objave oglasa predlože otvaranje stečajnog postupka nad dužnikom, pod prijetnjom nastupanja pravnih posljedica iz čl. 431. SZ-a. 

Podneskom od 02. ožujka 2017. godine stečajni dužnik predložio je obustavu postupka budući je izmirio dospjele obveze, te je priložio izvadak iz jedinstvenog registra računa – transakcijskih računa poslovnih subjekata koji se vodi pri Financijskoj Agenciji od 28.02.2017. godine. 

Sud je po službenoj dužnosti u skladu s čl. 11. st. 3. SZ-a pribavio od FINE Potvrdu o blokadi računa i novčanih sredstava ovršenika iz koje je vidljivo da dužnik OPORTUNITAS NEKRETNINE d.o.o., OIB: 79396559037 na dan 17. ožujka 2017. godine u Očevidniku redoslijed osnova za plaćanje nema evidentiranih neizvršenih osnovan za plaćanje.

Iz navedenog slijedi da je dužnik postao sposoban za plaćanje slijedom čega je valjalo obustaviti skraćeni stečajni postupak i riješiti kao u izreci sukladno čl. 128. st. 9. SZ-a.


U Osijeku 22. ožujka 2017.                

STEČAJNI SUDAC
mr. sc. Boris Vuković




Zapisničar Danijela Špeletić

POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


DNA:
- predlagatelju na njegov poslovni broj
- dužniku
- Odvjetničko društvo Jelić, Čavlina Zrinšćak i Sardelić d.o.o., Katančićeva 3, Zagreb,
- e-oglasna ploča suda 
- riješeno obustavom
- kal. 21.4.2017.

